योगी एरोन

योगी एरोन (जन्म; 1937) भारत के एक प्लास्टिक शल्य-चिकित्सक हैं। 2020 में, उन्हें चिकित्सा के क्षेत्र में उनके कार्यों के लिए भारत सरकार द्वारा पद्म श्री सम्मान से सम्मानित किया गया था।

जीवन

एरोन का जन्म 1937 में भारत के उत्तर प्रदेश राज्य के मुज़फ़्फ़रनगर में हुआ था। उन्होंने किंग जॉर्ज मेडिकल कॉलेज से स्नातक की उपाधि प्राप्त की। चार साल के बैचलर कोर्स को पूरा करने में उन्हें सात साल लगे थे। बाद में, उन्होंने 1971 में बिहार के पटना में प्रिंस ऑफ वेल्स मेडिकल कॉलेज में प्लास्टिक सर्जरी में अध्ययन किया। 1973 में, उन्होंने देहरादून के एक जिला अस्पताल में प्लास्टिक सर्जन के रूप में काम करना शुरू किया। वह 1982 में संयुक्त राज्य अमेरिका में प्लास्टिक सर्जरी के विशेषज्ञ के पास गए थे। वहीं 1983 में, उन्होंने चार एकड़ का परिसर खरीदा, जहां पर उन्होंने वंचितों के लिए उपचार की सुविधा और बच्चों के लिए एक अध्ययन केंद्र शुरू किया था। 1985 से वह मरीजों का मुफ्त में इलाज कर रहे हैं। 2020 में, उन्हें चिकित्सा के क्षेत्र में उनके काम के लिए भारत सरकार द्वारा पद्म श्री से सम्मानित किया गया। वह देहरादून, उत्तराखंड के मालसी के रहने वाले है।

सन्दर्भ

श्रेणी:1937 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:उत्तराखण्ड के लोग